cyanic-selkie/wikianc huggingface dataset:
মাগুরা সদর উপজেলা
প্রধান পেশা
কৃষি ৪৬.০৬%, কৃষি শ্রমিক ১৮.০৬%, মজুরী শ্রমিক ৩.২৯%, শিল্প ১.২১%, ব্যবসা বাণিজ্য ১১.৩৭%, চাকরি ৭.৮৪%, পরিবহন ৩.৮৭, নির্মাণ ১.৪৩% এবং অন্যান্য ৭.১৭%।
ভূমির ব্যবহার
চাষযোগ্য মোট জমি ২৭১৪০.৮০ হেক্টর, পতিত জমি ১৪১.৮৫% হেক্টর, একক ফসল ২৫%, দ্বৈত ফসল ৫৫%, ত্রিফসল ২০%, সেচের আওতাধীন জমি ৭৮%।
ভূমি নিয়ন্ত্রণ
চাষীদের মধ্যে ১৫% ভূমিহীন, ৩৫% ক্ষুদ্র, ৪২% মাঝারি এবং ৮% ধনী। মাথাপিছু জমির পরিমান ০.০১২ হেক্টর।
ধর্মীয় প্রতিষ্ঠান
মসজিদ ২৫০টি, মন্দির ৫৫টি, চার্চ ১টি, সমাধী ১টি ও তীর্থ স্থান ৩টি। সবচেয়ে উলেস্নখযোগ্য ধর্মীয় প্রতিষ্ঠানগুলোর মধ্যে মাগুরা জামে মসজিদ, ব্যাপারীপাড়া জামে মসজিদ, পীর মোকাররম আলী এর সমাধী (হজিপুর), কালিবাড়ী মন্দির, ন্যাংটা বাবা আশ্রম (সাতধোয়া), হাজরাতলা মঠ ও মিশন এবং সিদ্ধেশ্বরী মঠ (দরিমাগুরা)।
সাক্ষরতা
গড় সাক্ষরতা ৩০.৫%। এর মধ্যে পুরুষ ৪১.৬% এবং মহিলা ১৯.৪%।
এনজিও তৎপরতা
তৎপরতা চালাচ্ছে এমন গুরুত্বপূর্ণ এনজিওগুলি হচ্ছে ব্রাক, আশা, প্রশিকা, স্বনির্ভর বাংলাদেশ, সেবা, প্রাইম এবং এ ডি আই।
স্বাস্থ্য কেন্দ্র
হাসপাতাল ১টি, উপজেলা স্বাস্থ্য কমপ্লেক্স ১টি, শিশু হাসপাতাল ১টি, চক্ষু হাসপাতাল ১টি, ডায়াবেটিক হাসপাতাল ১টি, প্রসুতি হাসপাতাল ১টি, পরিবার কল্যাণ কেন্দ্র ১৩টি এবং স্যাটেলাইট ক্লিনিক ৭টি।
শহরের আয়তন
জনসংখ্যা এবং আয়তনের দিক থেকে মাগুরা সদর উপজেলা মাগুরা জেলার সবচেয়ে বড় থানা। ১৮টি ওয়ার্ড এবং ৬১টি মহল্লা নিয়ে মাগুরা শহর গঠিত। শহরের আয়তন ২২.৯৫ বর্গ কি: মি:।
জনসংখ্যা
উপজেলার মোট জনসংখ্যা প্রায় ৩ লক্ষ।
প্রধান ফসল
ধান, পাট, গম, সরিষা, বেগুন, আখ, মরিচ, পেঁয়াজ, ছোলা মসুর ডাল তিসি।
বিলুপ্ত অথবা প্রায় বিলুপ্ত ফসল
মিষ্টি আলু, নীল, কাউন ও অড়হর।
প্রধান রপ্তানি
পাট, তুলা, পেঁপে, কাঁচা মরিচ, পেঁয়াজ ও বেগুন।
শিল্প প্রতিষ্ঠান
বৃহৎ শিল্পের মধ্যে রয়েছে
হাট-বাজার ও মেলা
মোট হাট বাজারের সংখ্যা ৩০টি। এরগুলোর মধ্যে সবচেয়ে উল্লেখযোগ্য হচ্ছে মাগুরা একতা কাঁচা বাজার, সত্রজিতপুর, ইছাখোদা, আলোকদিয়া এবং কাটাখালী হাট। মেলার সংখ্যা মোট ৮টি। এগুলোর মধ্যে সবচেয়ে উল্লেখযোগ্য রথখোলা মেলা, কঠিয়ানি মেলা এবং বৈশাখী মেলা।
নদ নদী ও বিল
মাগুরা সদর উপজেলায় অনেকগুলো নদী রয়েছে। নদীগুলো হচ্ছে গড়াই নদী, নবগঙ্গা নদী, ফটকি নদী ও আলমখালি নদী। উল্লেখযোগ্য বিলের মধ্যে রয়েছে শিরিজদিয়া, পদ্মা, কুমার এবং গজার গাড়াই বিল।
যোগাযোগ সুবিধাদি
পাকা সড়ক ১৫৫ কি: মি:, আধাপাকা ৭৫ কি: মি: এবং কাঁচা রাস্তা ৭৫০ কি: মি:।
আরও দেখুন
মাগুরা জেলা, বাংলাদেশের উপজেলার তালিকা, বাংলাদেশের শহরের তালিকা
মার্কিন যুক্তরাষ্ট্র
মার্কিন যুক্তরাষ্ট্র (United States of America; উচ্চারণ: ইউনাইটেড স্টেটস অফ আমেরিকা) উত্তর আমেরিকা মহাদেশে অবস্থিত পঞ্চাশটি  অঙ্গরাজ্য,  একটি যুক্তরাষ্ট্রীয় জেলা ও পাঁচটি টেরিটোরি এবং কিছু মাইনর আউটলেয়িং দ্বীপপুঞ্জ নিয়ে গঠিত যুক্তরাষ্ট্রীয় সাংবিধানিক প্রজাতন্ত্র। এই দেশটি "আমেরিকা" নামেও পরিচিত। উত্তর আমেরিকা মহাদেশের মধ্যভাগে অবস্থিত আটচল্লিশটি অঙ্গরাজ্য ও রাজধানী ওয়াশিংটন ডিসি অঞ্চলসহ মার্কিন যুক্তরাষ্ট্রের মূল ভূখণ্ডটি পশ্চিমে প্রশান্ত ও পূর্বে আটলান্টিক মহাসাগরদ্বয়ের মধ্যস্থলে অবস্থিত; এই অঞ্চলের উত্তরে কানাডা ও দক্ষিণে মেক্সিকো। মার্কিন যুক্তরাষ্ট্রের আলাস্কা অঙ্গরাজ্যটি উত্তর আমেরিকা মহাদেশের উত্তর-পশ্চিম কোণে অবস্থিত; আলাস্কার পূর্ব সীমান্তে কানাডা ও পশ্চিমে বেরিং প্রণালী পেরিয়ে রাশিয়া অবস্থিত। হাওয়াই অঙ্গরাজ্যটি মধ্য-প্রশান্ত মহাসাগরীয় অঞ্চলে অবস্থিত একটি দ্বীপপুঞ্জ। এছাড়াও ক্যারিবীয় সাগর ও প্রশান্ত মহাসাগরে পাঁচটি টেরিটরি মার্কিন যুক্তরাষ্ট্রের অধীন।
মার্কিন যুক্তরাষ্ট্রের আয়তন প্রায় ৯৮.৩ লক্ষ বর্গকিলোমিটার (৩৭.৯ লক্ষ বর্গমাইল)। দেশটির জনসংখ্যা প্রায় ৩২ কোটি ৮২ লক্ষ । সামগ্রিক আয়তনের হিসেবে মার্কিন যুক্তরাষ্ট্র বিশ্বের তৃতীয় অথবা চতুর্থ বৃহত্তম রাষ্ট্র। আবার স্থলভূমির আয়তন ও জনসংখ্যার হিসেবে যুক্তরাষ্ট্র বিশ্বের তৃতীয় বৃহত্তম দেশ। মার্কিন যুক্তরাষ্ট্রের সমাজ বিশ্বের সর্বাপেক্ষা বৈচিত্র্যমণ্ডিত বহুজাতিক সমাজব্যবস্থা। বহু দেশ থেকে বিভিন্ন জাতির মানুষের অভিবাসনের ফলে মার্কিন যুক্তরাষ্ট্র আজ একটি বহুসংস্কৃতিবাদী দেশ। মার্কিন যুক্তরাষ্ট্রের অর্থনীতি বিশ্বের বৃহত্তম জাতীয় অর্থনীতি। ২০০৮ সালে দেশের আনুমানিক জিডিপি হার ছিল ১৪.৪ ট্রিলিয়ন মার্কিন ডলার (নামমাত্র বিশ্ব জিডিপির এক চতুর্থাংশ এবং ক্রয় ক্ষমতা সমতায় বিশ্ব জিডিপির এক পঞ্চমাংশ)।
আমেরিকার আদিম অধিবাসীরা সম্ভবত এশীয় বংশোদ্ভুত। মার্কিন যুক্তরাষ্ট্রের মূল ভূখণ্ডে এরা কয়েক হাজার বছর ধরে বসবাস করছে। তবে নেটিভ আমেরিকানদের জনসংখ্যা ইউরোপীয় উপনিবেশ স্থাপনের পর থেকে মহামারী ও যুদ্ধবিগ্রহের প্রকোপে ব্যাপক হ্রাস পায়। প্রাথমিক পর্যায়ে আটলান্টিক মহাসাগর তীরস্থ উত্তর আমেরিকার তেরোটি ব্রিটিশ উপনিবেশ নিয়ে গঠিত হয়েছিল মার্কিন যুক্তরাষ্ট্র। ১৭৭৬ সালের ৪ জুলাই এই উপনিবেশগুলি একটি স্বাধীনতার ঘোষণাপত্র জারি করে। এই ঘোষণাপত্রের মাধ্যমে উপনিবেশগুলি তাদের আত্মনিয়ন্ত্রণের অধিকার ঘোষণা করে এবং একটি সমবায় সংঘের প্রতিষ্ঠা করে। আমেরিকার স্বাধীনতা যুদ্ধে এই বিদ্রোহী রাজ্যগুলি গ্রেট ব্রিটেনকে পরাস্ত করে। এই যুদ্ধ ছিল ঔপনিবেশিকতার ইতিহাসে প্রথম সফল ঔপনিবেশিক স্বাধীনতা যুদ্ধ। ১৭৮৭ সালের ১৭ সেপ্টেম্বর ক্যালিফোর্নিয়া কনভেনশন বর্তমান মার্কিন সংবিধানটি গ্রহণ করে। পরের বছর এই সংবিধান সাক্ষরিত হলে যুক্তরাষ্ট্র একটি শক্তিশালী কেন্দ্রীয় সরকার সহ একক প্রজাতন্ত্রে পরিণত হয়। ১৭৯১ সালে সাক্ষরিত এবং দশটি সংবিধান সংশোধনী সংবলিত বিল অফ রাইটস একাধিক মৌলিক নাগরিক অধিকার ও স্বাধীনতা সুনিশ্চিত করে।
ঊনবিংশ শতাব্দীতে যুক্তরাষ্ট্র ফ্রান্স, স্পেন, যুক্তরাজ্য, মেক্সিকো ও রাশিয়ার থেকে জমি অধিগ্রহণ করে এবং টেক্সাস প্রজাতন্ত্র ও হাওয়াই প্রজাতন্ত্র অধিকার করে নেয়। ১৮৬০-এর দশকে রাজ্যসমূহের অধিকার ও দাসপ্রথার বিস্তারকে কেন্দ্র করে গ্রামীণ দক্ষিণাঞ্চল ও শিল্পোন্নত উত্তরাঞ্চলের বিবাদ এক গৃহযুদ্ধের জন্ম দেয়। উত্তরাঞ্চলের বিজয়ের ফলে দেশের চিরস্থায়ী বিভাজন রোধ করা সম্ভব হয়। এরপরই যুক্তরাষ্ট্রে দাসপ্রথা আইনত রদ করা হয়। ১৮৭০-এর দশকেই মার্কিন অর্থনীতি বিশ্বের বৃহত্তম অর্থনীতির শিরোপা পায়। স্পেন-মার্কিন যুদ্ধ ও প্রথম বিশ্বযুদ্ধ সামরিক শক্তি হিসেবে মার্কিন যুক্তরাষ্ট্রকে প্রতিষ্ঠা দান করে। দ্বিতীয় বিশ্বযুদ্ধের সময় এই দেশ প্রথম পরমাণু শক্তিধর রাষ্ট্র হিসেবে আত্মপ্রকাশ করে এবং রাষ্ট্রসংঘ নিরাপত্তা পরিষদে স্থায়ী সদস্যপদ লাভ করে। শীতল যুদ্ধের শেষভাগে এবং সোভিয়েত ইউনিয়নের পতনের পর মার্কিন যুক্তরাষ্ট্র বিশ্বের একমাত্র মহাশক্তিধর রাষ্ট্রে পরিণত হয়। বিশ্বের মোট সামরিক ব্যয়ের দুই-পঞ্চমাংশ খরচ করে এই দেশ। বর্তমানে মার্কিন যুক্তরাষ্ট্র বিশ্বের অন্যতম প্রধান অর্থনৈতিক, রাজনৈতিক ও সাংস্কৃতিক শক্তিধর রাষ্ট্র। ১৯৩০ এর দশকে ও একবিংশ শতকের প্রথম দশকের শেষে আমেরিকার অর্থনীতি 'অর্থনেতিক মহামন্দা' বা 'গ্রেট ডিপ্রেশন'র শিকার হয়।
নামকরণ
১৫০৭ সালে জার্মান মানচিত্রকর মার্টিন ওয়াল্ডসিম্যুলার বিশ্বের একটি মানচিত্র প্রকাশ করেন। এই মানচিত্রে তিনি ইতালীয় আবিষ্কারক ও মানচিত্রকর আমেরিগো ভেসপুচির নামানুসারে পশ্চিম গোলার্ধের নামকরণ করেন "আমেরিকা"। মার্কিন যুক্তরাষ্ট্রের স্বাধীনতার ঘোষণাপত্রে পূর্বতন ব্রিটিশ উপনিবেশগুলি প্রথম দেশের আধুনিক নামটি ব্যবহার করে। ১৭৭৬ সালের ৪ জুলাই "unanimous Declaration of the thirteen united States of America" নামে এই ঘোষণাপত্রটি "Representatives of the united States of America" কর্তৃক গৃহীত হয়। ১৭৭৭ সালের ১৫ নভেম্বর দ্বিতীয় মহাদেশীয় কংগ্রেসে আর্টিকলস অফ কনফেডারেশন বিধিবদ্ধকরণের মাধ্যমে বর্তমান নামটি চূড়ান্ত হয়। এই আর্টিকেলে বলা হয়েছিল: "The Stile of this Confederacy shall be 'The United States of America.'" সংক্ষিপ্ত নাম হিসেবে the United States নামটি প্রামাণ্য। অন্যান্য প্রচলিত নামগুলি হল the U.S., the USA, ও America। কথ্য নামগুলি হল the U.S. of A. ও the States। ক্রিস্টোফার কলম্বাসের নামানুসারে কলম্বিয়া নামটি এককালে মার্কিন যুক্তরাষ্ট্রের নাম হিসেবে ব্যবহৃত হত। "ডিস্ট্রিক্ট অফ কলম্বিয়া" নামের মধ্যে এই নামটির আজও অস্তিত্ব রয়েছে।
মার্কিন নাগরিকেরা বাংলা ভাষায় "মার্কিনী" নামে পরিচিত। মার্কিন যুক্তরাষ্ট্র-সংক্রান্ত বিশেষণ হিসেবে "মার্কিন" শব্দটি ব্যবহার করা হয়।
আদি আমেরিকান ও ইউরোপীয় উপনিবেশ
থাম্ব|207x207পিক্সেল|১১৯০ থেকে ১২৬০ খ্রিস্টাব্দের মধ্যে আমেরিকান পিউব্লোয়ানদের দ্বারা নির্মিত ক্লিফ প্যালেস যুক্তরাষ্ট্রের মূল ভূমি এবং আলাস্কাতে বর্তমানে যে আদিবাসীরা বাস করে তারা এশিয়া থেকে অভিবাসী হয়ে এ অঞ্চলে এসেছিল। তারা আজ থেকে প্রায় ৪০,০০০ বছর আগে থেকে আসা শুরু করেছিল বলে ধারণা করা হয়। কমপক্ষে ১২,০০০ বছর আগে তাদের আসার ব্যাপারটি তো প্রায় নিশ্চিত। প্রাক-কলাম্বীয় যুগের অনেক আদিবাসী সম্প্রদায়ই অগ্রসর কৃষি, স্থাপত্য এবং রাজ্য-সদৃশ সমাজব্যবস্থা গড়ে তুলেছিল। ইউরোপীয় অভিযাত্রী ক্রিস্টোফার কলম্বাস ১৪৯২ সালের নভেম্বর ১৯ তারিখে আমেরিকা অঞ্চলের পুয়ের্তো রিকোতে এসেছিলেন। এর মাধ্যমে আদিবাসী আমেরিকানদের সাথে ইউরোপীয়দের প্রথম পরিচয় হয়। এর পর অধিকাংশ আমেরিকান আদিবাসীরাই ইউরেশিয়া অঞ্চলের মহামারী রোগে আক্রান্ত হয়ে মারা গেছে।
ঔপনিবেশিক আমেরিকা
সে সময় আমেরিকায় ইউরোপীয় উপনিবেশ স্থাপনকারীদের বাসস্থান ছিল মূল ফ্লোরিডায়। সেই ঔপরিবেশিক উপনিবেশগুলোর মধ্যে বর্তমানে কেবল ১৫৬৫ সালে স্থাপিত সেন্ট অগাস্টিন উপনিবেশটিই টিকে আছে। এছাড়া ফরাসি পশুর লোম ব্যবসায়ীরা গ্রেট লেক্‌সের নিকটে নিউ ফ্রান্স নামক একটি বাসস্থল গড়ে তুলেছিল। এর পরে স্পেনীয়রা বর্তমান যুক্তরাষ্ট্রের দক্ষিণ-পশ্চিম অঞ্চলে বিস্তৃত উপনিবেশ প্রতিষ্ঠা করে। এই অঞ্চল বর্তমান মেক্সিকোর অন্তর্গত। প্রথম সফল ইংরেজ উপনিবেশ ছিল ১৬০৭ সালে জেম্‌সটাউনে প্রতিষ্ঠিত ভার্জিনিয়া উপনিবেশ এবং ১৬২০ সালে প্রতিষ্ঠিত প্লিমাথ (ইংরেজি: Plymouth) উপনিবেশ। ১৬২৮ সালে ম্যাসাচুসেট্‌স বে উপনিবেশ প্রতিষ্ঠার উদ্দেশ্যে উপর্যুপরি অর্থায়নের পর ইংরেজদের মধ্যে অভিবাসনের জোয়ার বয়ে যায়। ১৬৩৪ সালের মধ্যে নিউ ইংল্যান্ডে প্রায় ১০,০০০ পিউরিটান বাসস্থান গড়ে তোলে। ১৬১০-এর দশকের শেষ দিকে ব্রিটিশ সেদেশের বিপ্লবীদের মধ্যে ৫০,০০০ জনকে আমেরিকায় ব্রিটিশ উপনিবেশসমূহে স্থানান্তর করে। ১৬১৪ সাল থেকে নেদারল্যান্ডের উপনিবেশিকরা হাডসন নদীর নিম্নভূমি জুড়ে এবং ম্যানহাটন দ্বীপ ও নিউ আমস্টারডামে বসতি গড়ে তুলেছিল। ১৬৩৮ সালে সুয়েডীয়রা ডেলওয়্যার নদীর পাশ জুড়ে ছোট একটি উপনিবেশ গড়ে তুলেছিল যার নাম ছিল নিউ সুইডেন। কিন্তু ১৬৫৫ সালে ওলন্দাজরা তা অধিকার করে নেয়।
ফরাসি এবং রেড ইন্ডিয়ান যুদ্ধের মাধ্যমে প্রায় ৭ বছর ধরে ঔপনিবেশিক সম্প্রসারণ চলতে থাকে। ব্রিটেন ফ্রান্সের কাছ থেকে কানাডা দখল করে নেয়। কিন্তু দক্ষিণাঞ্চলীয় উপনিবেশসমূহ থেকে ফ্রাঙ্কোফোনের জনগণরা রাজনৈতিকভাবে বিচ্ছিন্ন ছিল। ১৬৭৪ সালে ইঙ্গ-ডেনীয় যুদ্ধে ওলন্দাজদেরকে পরাজিত করে ব্রিটেন প্রাক্তন ওলন্দাজ উপনিবেশসমূহ দখল করে নেয়। এর পর প্রাক্তন নিউ নেদারল্যান্ডের নাম রাখা হয় নিউ ইয়র্ক। ১৭২৯ সালে ক্যারোলিনাসমূহের বিভাজন এবং ১৭৩২ সালে জর্জিয়ার উপনিবেশিকীকরণের পর ১৩টি পৃথক পৃথক ব্রিটিশ উপনিবেশ সৃষ্টি হয়। এই ১৩টি উপনিবেশ মিলেই পরবর্তীকালে মার্কিন যুক্তরাষ্ট্রের প্রতিষ্ঠা করেছিল। যাহোক, এই রাজ্যগুলোর প্রত্যেকটিতে সক্রিয় স্থানীয় এবং উপনিবেশিক সরকার ছিল যা স্বাধীন মানুষদের নির্বাচনের মাধ্যমে জন্ম লাভ করেছিল। রাজ্যগুলোর চেতনার মূলে ছিল ইংরেজদের প্রাচীন অধিকারের প্রতি আত্ম নিবেদন এবং স্ব-নিয়ন্ত্রিত সরকার পদ্ধতির অনুপ্রেরণা যা পরবর্তীকালে প্রজাতান্ত্রিক ব্যবস্থার জন্ম দেয়। সবগুলো রাজ্যেই আফ্রিকান দাসদের নিয়ে বাণিজ্য করা বৈধতা পেয়েছিল। উচ্চ জন্ম হার, নিম্ন মৃত্যু হার এবং চিরস্থায়ী অভিভাবসনের কারণে উপনিবেশগুলোর জনসংখ্যা প্রতি ২৫ বছরে দ্বিগুণ হয়ে যেতে থাকে।
সরকার ব্যবস্থা
মার্কিন যুক্তরাষ্ট্রে রাষ্ট্রপতিশাসিত যুক্তরাষ্ট্রীয় প্রজাতান্ত্রিক সরকার ব্যবস্থা বিদ্যমান। রাষ্ট্রপতি রাষ্ট্রপ্রধান ও সরকার প্রধান। আইনসভা দ্বিকাক্ষিক, নিম্নকক্ষের নাম হাউজ অব রিপ্রেজেন্টেটিভস এবং এর সদস্যসংখ্যা ৪৩৫। উচ্চকক্ষের নাম সিনেট এবং এর সদস্যসংখ্যা ১০০। ভোট প্রদানের যোগ্যতা অর্জনের বয়স ১৮। ১৭৮৭ সালের ১৭ই সেপ্টেম্বর মার্কিন যুক্তরাষ্ট্রের সংবিধান প্রণয়ন করা হয় এবং ১৭৮৯ সালের ৪ঠা মার্চ থেকে এটি কার্যকর করা হয়। মার্কিন সুপ্রিম কোর্ট দেশের সর্বোচ্চ বিচারালয়।
প্রায় চার শতাব্দী আগে প্রণীত মার্কিন সরকার ব্যবস্থা সারা বিশ্বের প্রশংসা লাভ করেছে। মার্কিন জীবনের সাথে এটি ওতপ্রোতভাবে সম্পর্কিত। মার্কিন সরকারব্যবস্থা শুরু থেকেই গণতন্ত্রকে শাসনব্যবস্থা হিসেবে গ্রহণ করেছে।
মার্কিন সরকার ব্যবস্থা যুক্তরাষ্ট্রীয়, অঙ্গরাজ্যীয় ও স্থানীয় আইন, এবং এগুলিকে নির্বাহকারী বিভিন্ন প্রতিষ্ঠানের সমন্বয়ে গঠিত। ফেডারেল যুক্তরাষ্ট্রীয় সরকারের কেন্দ্র ওয়াশিংটন ডিসি-তে অবস্থিত।
যুক্তরাষ্ট্রের সরকারের একটি মূলনীতি হল প্রতিনিধিত্বমূলক গণতন্ত্র। এই ব্যবস্থায় লোকেরা তাদের নিজেদের নেতা নির্বাচনের মাধ্যমে নিজেদের শাসন করে। মার্কিন গণতন্ত্র বেশ কিছু আদর্শের উপর প্রতিষ্ঠিত। জনগণকে সংখ্যাগরিষ্ঠের মতামত মেনে নিতে হবে। সংখ্যালঘুদের অধিকার সংরক্ষণ করতে হবে। নাগরিকদেরকে আইনি শাসন ব্যবস্থায় বাস করার জন্য সম্মত হতে হবে। মতামত ও ধারণার উন্মুক্ত আদানপ্রদানে কোন বাধার সৃষ্টি করা যাবে না। আইনের চোখে সবাই সমান। সরকার জনগণের সেবায় নিয়োজিত হবে এবং এর ক্ষমতা জনগণের কাছ থেকেই আসবে।
ভূগোল
মার্কিন যুক্তরাষ্ট্র উত্তর আমেরিকা মহাদেশের মধ্যভাগে অবস্থিত। এর উত্তরে কানাডাএবং দক্ষিণে সংযুক্ত মেক্সিকান রাষ্ট্রসমূহ অবস্থিত। পূর্বে আটলান্টিক মহাসাগর এবং পশ্চিমে প্রশান্ত মহাসাগর দ্বারা বেষ্টিত এই দেশ। এছাড়া হাওয়াই দ্বীপপুঞ্জ, আলাস্কা অঙ্গরাজ্য এবং অসংখ্য ক্ষুদ্র ক্ষুদ্র বিচ্ছিন্ন ভূমি এই রাষ্ট্রের অন্তর্ভুক্ত।
মহাদেশীয় যুক্তরাষ্ট্রের ভূসংস্থানিক মানচিত্র
আয়তনের ভিত্তিতে মার্কিন যুক্তরাষ্ট্র পৃথিবী তৃতীয় অথবা চতুর্থ বৃহত্তম রাষ্ট্র। এর আগে বা পরে চীনের অবস্থান। কিন্তু একটি অঞ্চল নিয়ে ভারত ও চীনের মধ্যে মতবিরোধ থাকায় এই বিষয়ের সুরাহা করা সম্ভব হয়নি। কেবল স্থলভাগের দিক দিয়ে চিন্তা করলে যুক্তরাষ্ট্র পৃথিবীর তৃতীয় বৃহত্তম রাষ্ট্র যার আগে কেবল রাশিয়া ও চীন, আর পরে রয়েছে কানাডা। মহাদেশীয় যুক্তরাষ্ট্রের সীমানা অতি বিস্তৃত, আটলান্টিক থেকে প্রশান্ত মহাসাগর পর্যন্ত, উত্তরে কানাডা থেকে দক্ষিণে মেক্সিকো ও মেক্সিকো উপসাগর পর্যন্ত এর সীমার মধ্যে অন্তর্ভুক্ত। আয়তনের ভিত্তিতে এর বৃহত্তম অঙ্গরাজ্য হচ্ছে আলাস্কা। কানাডার মাধ্যমে পৃথকীকৃত এই রাজ্যটি প্রশান্ত ও আর্কটিক মহাসাগরকে স্পর্শ করেছে। উত্তর আমেরিকার দক্ষিণ-পশ্চিমে প্রশান্ত মহাসাগরের বুক অবস্থিত হাওয়াই দ্বীপপুঞ্জ এই দেশেরই অন্তর্ভুক্ত। দেশটির বৃহত্তম এবং সবচেয়ে জনবহুল অঞ্চল পুয়ের্তো রিকো ক্যারিবীয় দ্বীপপুঞ্জের উত্তর-পূর্ব অংশে অবস্থিত। যুক্তরাষ্ট্রের পূর্বাঞ্চলে পাওয়া যায় সবুজ ভূমি ও কৃষি ফসল আবাদের উর্বর অঞ্চল, পাথুরে পাহাড়, তৃণাচ্ছাদিত সামান্য ঢেউ খেলানো বিস্তীর্ণ ভূমি, উত্তর বায়ুর সাথে সামঞ্জস্যশীল বনভূমি দ্বারা বৈশিষ্ট্যমণ্ডিত হচ্ছে পশ্চিমাঞ্চল, আর দক্ষিণ-পশ্চিমে কেবল বিরান মরুভূমি। উত্তর-পশ্চিমে আটলান্টিকের কোল ঘেঁষে অবস্থিত বৃহৎ হ্রদ এলাকায়ই দেশটির অধিকাংশ মানুষের বসতি। গুয়াম অঞ্চল এবং আলাস্কার সবচেয়ে পশ্চিম প্রান্তের কিছু অঞ্চল ছাড়া পুরো দেশটাই উত্তর গোলার্ধে অবস্থিত।
পরিমাপ পদ্ধতি
যুক্তরাষ্ট্রে বিশেষ একক ব্যবস্থা বিদ্যমান রয়েছে। তারা ব্রিটিশদের ব্যবহৃত একক হিসেবে মাইল, গজ এবং ফারেনহাইট ইত্যাদি এককগুলো ব্যবহার করে না। এর পরিবর্তে ইউ.এস গ্যালন এবং ইউ.এস পিন্ট পরিমাণের একক হিসেবে ব্যবহার করে। এছাড়াও, মার্কিন যুক্তরাষ্ট্র পৃথিবীর তিনটি দেশের মধ্যে একটি, যারা আন্তর্জাতিক একক পদ্ধতি ব্যবহার করে না। মেট্রিক পদ্ধতিকে একক হিসেবে ধরে বিজ্ঞান, চিকিৎসা এবং অনেক শিল্পখাতে উত্তরোত্তর বৃদ্ধি করছে।
শালিখা উপজেলা
শালিখা বাংলাদেশের মাগুরা জেলার অন্তর্গত একটি উপজেলা।
অবস্থান ও আয়তন
মাগুরা জেলা শহর থেকে শালিখা উপজেলা ১৪ কিলোমিটার দক্ষিণে অবস্থিত। শালিখা উপজেলার প্রশাসনিক কার্যক্রম পরিচালিত হয় আড়পাড়া থেকে। এখানে সরকারী, বেসরকারী প্রতিষ্ঠান ও থানা রয়েছে। শালিখা উপজেলার উত্তরে ঝিনাইদহ জেলার ঝিনাইদহ সদর উপজেলা ও মাগুরা সদর উপজেলা, দক্ষিণে যশোর জেলার বাঘারপাড়া উপজেলা, পূর্বে নড়াইল সদর উপজেলা, মাগুরা সদর উপজেলা, নড়াইল জেলার লোহাগড়া উপজেলা ও মহম্মদপুর উপজেলা, পশ্চিমে ঝিনাইদহ জেলার কালীগঞ্জ উপজেলা ও যশোর জেলার বাঘারপাড়া উপজেলা।
নামকরণ
‘শালিখা’ স্থাননাম নিয়ে রয়েছে বেশ কিছু লোকপ্রচলিত মতামত। জনশ্রতি রয়েছে এক সময় এ অঞ্চলে প্রচুর পরিমাণে শালি ধান জন্মাতো। শালি ধান এখন লোককথায় প্রচলিত। সুলতান শেরশাহের আমলে এ অঞ্চলের ওপর দিয়ে ‘শেরশাহ সড়ক’ নির্মাণকালে শ্রমিকরা শালি ধানের চিড়া খেয়ে পরিতৃপ্ত হয়ে শালী ধানের সর্বজনীনতা প্রকাশের লে তারা এলাকার নাম দেন ‘শালিখা’। কিন্তু ইতিহাসে এর কোনও ভিত্তি পাওয়া যায় না। অনেকে মনে করেন, ‘শালিখ’ পাখি থেকে শালিখা নামকরণ হতে পারে। আবার অনেকে মনে করেন এ অঞ্চলের জলাশয়ে জলজ উদ্ভিদ শালুক-এর প্রাচুর্য থেকে শালিখা নাম এসেছে। তবে ঐতিহাসিকদের বর্ণনা ও এ অঞ্চলের প্রাচীন ইতিহাস বিবেচনায় শালিখা নামকরণের তাৎপর্যপূর্ণ দুটি দিক বিশেষভাবে উল্লেখ করা যায়। একটি হৈমন্তিক ফসল ‘শালি’ ধানের ঐতিহ্য এবং অপরটি ‘শালুক’।
প্রশাসনিক এলাকা
নির্বাচনী এলাকা ৯২ মাগুরা-২ (জাতীয় সংসদের নির্বাচনী এলাকা) ইউনিয়নের সংখ্যা ৭ টি।
ইতিহাস
'''মুক্তিযুদ্ধে শালিখা : মুক্তিযুদ্ধকালীন সময়ে শালিখা ৮নং সেক্টরের অধীনে ছিল। শালিখা স্বাধীন হয় ১৯৭১ সালের ১৪ ডিসেম্বার। যুদ্ধকালীন সময়ে পাকিস্তানীদের পরাজিত করার মনে উদ্বুদ্ধ হয়ে পাশ্ববর্তী উপজেলার মুক্তিযোদ্ধাদের সাথে একাত্ম হয়েছিল এ উপজেলার মুক্তিযোদ্ধারা। যুদ্ধকালে বুনাগাতিতে পাকবাহিনীর ক্যাম্প আক্রমণ করা হয়। উভয় পক্ষে হতাহতের পর পাকসেনাদের ক্যাম্প দখল করে মুক্তিবাহিনী। শালিখা থানা আক্রমণ করে যদিও কোন সাফল্য আসেনি তবুও মুক্তিযোদ্ধাদের সাহস যুগিয়েছিল। উপজেলার তালখড়িতে হাজরাহাটির শতখালী সেতু ধ্বংস করার পরিকল্পনা তথ্য পাকবাহিনীর দোসর রাজাকার বাহিনী জেনে যায় এবং অতর্কিতে আক্রমণ করলে নাম না-জানা বীর মুক্তিযোদ্ধারা শহীদ হন যারা ছিলেন পাশ্ববর্তী ফরিদপুর জেলার অধিবাসি। সেখানে এখনও গণকবর বিদ্যমান আছে। স্বাধীনতা যুদ্ধে শালিখার মুক্তিযোদ্ধাদের অবদান চিরস্মরণীয়। এ উপজেলায় বীর মুক্তিযোদ্ধার সঙ্গি সংখ্যা ১২৫ জন।
দর্শনীয় স্থান
চন্ডিদাস ও রজকিনীর বসতভিটা মাগুরা সদর থেকে প্রায় ২২ কি.মি. দূরে শতখালী ইউনিয়নের শতখালী গ্রামে এটি অবস্থিত। চন্ডিদাস যেখানে বড়শি দিয়ে মাছ ধরতেন সেই দোহা এখনো দৃশ্যমান। দোহার একপাড়ে এখনো চণ্ডিদাসের বংশধররা বাস করেন। আর রজকিনী যেহেতু ধোপার মেয়ে ছিলেন তার নামানুসারে দোহার অপর পাড়ের নাম ধোপাখালী পাড়া, যেখানে এখনো অতি পুরাতন মৃৎপাত্রের ভগ্নাংশ দেখা যায়।
তালখড়ির গোপাল জিউর মন্দির। লোক নাথ সন্ন্যাসী নামক একজন সাধকের জন্মস্থান।কথিত আছে, শ্রী শ্রী গৌরাঙ্গ মহাপ্রভু ও লোকনাথ ব্রহ্মচারী যাত্রাপথে এখানে বিশ্রাম গ্রহণ করেন।মাগুরা সদর থেকে বাসযোগে আড়পাড়া বাসস্ট্যান্ড (১৩ কিলোমিটার) এ নেমে ভ্যান অথবা নছিমন যোগে তালখড়ি বাজার।
শিক্ষা
শালিখা উপজেলা পরিষদ তথ্য ২০১৪-২০১৯''
শালিখা উপজেলার শিক্ষা প্রতিষ্ঠান সংখ্যা
শালিখা উপজেলার উল্লেখযোগ্য কলেজ:
অর্থনীতি
অর্থনীতি ও বাণিজ্য: কৃষি এ অঞ্চলের প্রধান অর্থনৈতিক কর্মকাণ্ড। প্রধান ফসল ধান, গম, ভুট্টা, আলু, কলা, সরিষা, সবজি, আঁখ, পাট প্রভৃতি। উৎপাদিত ফলের মধ্যে আম, কাঁঠাল, জাম, পেঁপে, লিচু, কলা উল্লেখযোগ্য। এখান হতে উৎপাদিত উদ্বৃত্ত ধান, সবজি দেশের বিভিন্ন স্থানে রপ্তানি হয়। নদী ও বিলে উৎপাদিত প্রচুর পরিমাণে মাছ আহরণ এ অঞ্চলের জনগোষ্ঠীর উল্লেখযোগ্য অর্থনৈতিক কর্মকাণ্ড।
নদ-নদী
শালিখা উপজেলায় তিনটি নদী রয়েছে। নদীগুলো হচ্ছে ফটকি নদী, বেগবতী নদী ও চিত্রা নদী।
যাতায়াত ব্যবস্থা
এ উপজেলার যাতায়াত ব্যবস্থা মোটামুটি ভাল। জেলা শহর মাগুরা, যশোরের সাথে মহাসড়ক পথে এ উপজেলার যোগাযোগ রয়েছে। উপজেলা সদরের সাথে সবকটি ইউনিয়নেরই সব মৌসুমে মোটরযান চলাচলের উপযোগী কাঁচা ও পাকা রাস্তার সংযোগ রয়েছে। উপজেলার মধ্যে ও বাইরে জনজীবনের যোগাযোগের মাধ্যমগুলোর মধ্যে বাস, ট্রাক, রিক্সা ও ভ্যানগাড়ী। উপজেলা সদর হতে সন্নিকটস্থ স্থানের দুরত্ব:
স্থানের নাম	দুরত্ব (কি: মি:
আল রাকাদ সিনড্রোম
আল-রাকাদ সিনড্রোম হলো জর্ডানের চিকিৎসক মোহাম্মদ আল-রাকাদ কর্তৃক আবিষ্কৃত জন্মগত “অটোসোমাল রেসিসিভ সিনড্রোম”। এটিকে চার ভাগে ভাগ করা হয়। যথাঃ
আল-রাকাদ সিনড্রোম ডিসিপিএস জিনের (DCPS gene) পরিবর্তনক্রমে সৃষ্ট হয়ে থাকে।
এন৭০৯ (বাংলাদেশ)
এন৭০৯ বা খুলনা সিটি বাইপাস বাংলাদেশের একটি গুরুত্বপূর্ণ রাস্তা। এটি খুলনা এবং মোংলাকে সরাসরি খান জাহান আলী সেতু দ্বারা সংযুক্ত করেছে।
দৈর্ঘ্য
২৭ কিলোমিটার
ঝিকরগাছা উপজেলা
ঝিকরগাছা বাংলাদেশের যশোর জেলার অন্তর্গত ভারতের সীমান্তবর্তী একটি উপজেলা। মহান মুক্তিযুদ্ধের সময় এই উপজেলার গঙ্গানন্দপুর ইউনিয়নের গোয়ালহাটি গ্রামে এক ভীষণ যুদ্ধ হয়, যা বাংলাদেশের ইতিহাসে গোয়ালহাটি যুদ্ধ নামে পরিচিত। ক্যাপ্টেন নাজমুল হুদার অধীনে এই যুদ্ধে বীরশ্রেষ্ঠ  নূর মোহাম্মদ শেখ প্রাণপণ যুদ্ধ করে হানাদার বাহিনীকে পর্যুদস্ত করেন। বাংলাদেশের ফুলের রাজধানী বলে খ্যাত গদখালি এই উপজেলার একটি দর্শনীয় স্থান। ঝিকরগাছা উপজেলা শহরটি কপোতাক্ষ নদের তীরে গড়ে উঠেছে।
অবস্থান ও আয়তন
যশোর জেলা সদর থেকে দূরত্ব ১৮ কিলোমিটার দূরে, ভৌগোলিক অবস্থান উত্তর অক্ষাংশের ৮৯°০৪' এবং ২২°৫৭' উত্তর অক্ষাংশ এর মধ্যে ৮৯°০৭' এবং ৮৯°২২' পূর্ব দ্রাঘিমাংশ মধ্যে অবস্থিত। এই উপজেলার আয়তন ৩০৮.০৮ বর্গকিলোমিটার। উত্তরে চৌগাছা উপজেলা, দক্ষিণে সাতক্ষীরা জেলার কলারোয়া উপজেলা, পূর্বে যশোর সদর উপজেলা ও মনিরামপুর উপজেলা, পশ্চিমে শার্শা উপজেলা।
ইতিহাস
ঝিকরগাছা থানা গঠিত হয় ১৯০৯ সালে এবং থানাকে উপজেলায় রূপান্তর করা হয় ১৯৮৩ সালে। পৌরসভা গঠিত হয় ১৯৮৮ সালে।
প্রশাসনিক এলাকা
এ উপজেলার আয়তন ৩০৮.০৮ বর্গকিলোমিটার।
ইউনিয়নসমূহঃ
জনসংখ্যা
মোট জনসংখ্যা ২,৭১,০১৪ জন। পুরুষ ও মহিলার সংখ্যা যথাক্রমে ১,৩৮,৫০৭ জন ও ১,৩২,৫০৭ জন।
শিক্ষা
১.গঙ্গানন্দপুর মাধ্যমিক বিদ্যালয় ২.ঝিকরগাছা বিএম মাধ্যমিক বিদ্যালয় ৩.এমএল মাধ্যমিক বিদ্যালয় ৪.পাইলট বালিকা উচ্চ বিদ্যালয়
১. গঙ্গানন্দপুর ডিগ্রী কলেজ ২. সরকারি শহীদ মুশিয়ুর রহমান কলেজ ৩. সম্মিলনী মহিলা কলেজ ৪.শিমুলিয়া সেন্ট লুই কলেজ
অর্থনীতি
প্রধান কৃষি ফসল ধান, পাট, সরিষা, ডাল, গম, আলু, তুলা, রজনীগন্ধা, সুপারি, শাকসবজি।
বিলুপ্ত বা বিলুপ্তপ্রায় ফসলাদি বিভিন্ন প্রকারের ডাল।
প্রধান ফল-ফলাদি আম, কাঁঠাল, জাম, পেঁপে, লিচু, নারিকেল, কলা।
প্রধান রপ্তানিদ্রব্য খেজুর গুড়, নারিকেল, সুপারি, রজনীগন্ধা, আলু, শাকসবজি, তুলা, বিড়ি।
কুটিরশিল্প স্বর্ণশিল্প লৌহশিল্প, মৃৎশিল্প, তাঁতশিল্প, কাঠের কাজ, সেলাই কাজ।
অৰ্থনীতিতে সবচেয়ে বেশি ভূমিকা রেখেছে ফুলের রাজধানী গদখালী।
জনগোষ্ঠীর আয়ের প্রধান উৎস কৃষি ৬৫.৯৭%, অকৃষি শ্রমিক ২.৯৭%, শিল্প ২.০৯%, ব্যবসা ১২.৮৪%, পরিবহন ও যোগাযোগ ৩.৭২%, চাকরি ৪.০৩%, নির্মাণ ১.৩৫%, ধর্মীয় সেবা ০.১১%, রেন্ট অ্যান্ড রেমিটেন্স ১.৫৩% এবং অন্যান্য ৫.১৫%।
পানীয়জলের উৎস নলকূপ ৯৬.১৮%, পুকুর ০.১৮%, ট্যাপ ০.৫৭% এবং অন্যান্য ৩.০৭%।
স্বাস্থ্যকেন্দ্র  উপজেলা স্বাস্থ্য কমপ্লেক্স ১, স্বাস্থ্য ও পরিবার পরিকল্পনা কেন্দ্র ১১, উপজেলা স্বাস্থ্যকেন্দ্র ৩।
সাংস্কৃতিক প্রতিষ্ঠান লাইব্রেরি ৩, ক্লাব ৫৮, সিনেমা হল ৩, খেলার মাঠ ২, নাট্যদল ৫, যাত্রাপার্টি ১।
সংস্কৃতি
বৃটিশ শাসনামলে কীর্তন, জারী, পালাগান, কবিগান, বাউল, মুর্শিদী, লোকগীতি, ভাওয়াইয়া, যাত্রা ইত্যাদি অনুষ্ঠান হতো নানা উৎসব উপলক্ষ্যে। গ্রামীণ খেলাধুলারও প্রচলন ছিল।
ইস্টার্ন পেরিফেরাল এক্সপ্রেসওয়ে (এনই ২)
ইস্টার্ন পেরিফেরাল এক্সপ্রেসওয়ে বা কুণ্ডলী-গাজিয়াবাদ-পালওয়াল (কেজিপি) এক্সপ্রেসওয়ে বা ন্যাশনাল এক্সপ্রেসওয়ে ২ হল হরিয়ানা ও উত্তর প্রদেশ রাজ্যের মধ্য দিয়ে বিস্তৃত ১৩৫ কিলোমিটার (৮৪ মাইল) দীর্ঘ ছয় লেন বিশিষ্ট একটি এক্সপ্রেসওয়ে।  এক্সপ্রেসওয়ে কুণ্ডলী, সোনিপথ থেকে শুরু হয়ে   পলওয়ালের কাছে ওয়েস্টার্ন পেরিফেরাল এক্সপ্রেসওয়ের সঙ্গে যুক্ত হওয়ার  আগে উত্তরপ্রদেশ রাজ্যের বাগপাৎ, গাজিয়াবাদ ও গৌতম বুদ্ধ নগর জেলার মধ্য দিয়ে এবং হরিয়ানা রাজ্যের ফরিদাবাদ জেলার মধ্য দিয়ে প্রসারিত হয়।
এক্সপ্রেসওয়েতে দুটি অংশ রয়েছে, ৮৬ কিলোমিটার দীর্ঘ পালওয়াল-গাজিয়াবাদ বিভাগ, যা ফরিদাবাদ-নয়ডা-গাজিয়াবাদ এক্সপ্রেসওয়ে নামে পরিচিত এবং ৪৯ কিলোমিটার দীর্ঘ গাজিয়াবাদ-সোনিপাথসবিভাগ। এটি ফরিদাবাদ-গাজিয়াবাদে যানবাহন চলাচলের সংকোচনের জন্য ₹১১,০০০ কোটি রুপি (১.৫ বিলিয়ন মার্কিন ডলার) খরচ করে নির্মিত হয়েছে এবং এছাড়াও বাণিজ্যিক যানবাহনকে দিল্লিতে প্রবেশের কারণে যে দূষণ ঘটত তা প্রতিরোধে করবে।  ভারত সরকার-এর জন্য অর্থায়ন অনুমোদন করে ২০১৫ সালের অগাস্ট মাসে এক্সপ্রেসওয়ে এনএইচডিপি ফেজ-৪ এর অধীনে বিল্ড-অপারেট-ট্রান্সফার মোডে।
ইস্টার্ন পেরিফেরাল এক্সপ্রেসওয়ে দিল্লি থেকে ৫০,০০০ টির বেশি ট্রাক বা পণ্যবাহী যানবাহনকে  দূরে সরিয়ে নেবে এবং  দিল্লির বায়ু দূষণে ২৭% কমে যাবে।  প্রধানমন্ত্রী নরেন্দ্র মোদি ২৭ মে ২০১৮ সালে এক্সপ্রেসওয়েটির উদ্বোধন করেন।
লক্ষণীয় বৈশিষ্ট্য
এই এক্সপ্রেসওয়েতে ভারতে প্রথমবারের মত প্রয়োগ করা অনেকগুলি বৈশিষ্ট্য রয়েছে।
জর্ডান রিসার্চ এন্ড ট্রেনিং রিয়্যাক্টর
জর্দান রিসার্চ এন্ড ট্রেনিং রিয়্যাক্টর বা জর্ডান গবেষণা ও প্রশিক্ষণ চুল্লী (JRTR) হলো একটি ৫ মেগাওয়াট ক্ষমতাসম্পন্ন বহুমুখী গবেষণা চুল্লী, যা আর রামসা শহরে জর্দান বিজ্ঞান ও প্রযুক্তি বিশ্ববিদ্যালয়-এর ক্যাম্পাস এলাকায় অবস্থিত। ২০১৬ সালে ৭ ডিসেম্বর চুল্লী উদ্বোধন করেন বাদশা দ্বিতীয় আবদুল্লাহ। মূলত তার পৃষ্ঠপোষকতায় চুল্লীটি নির্মাণ করা হয়।  এটি জর্দানের প্রথম পারমাণবিক চুল্লী, যা  দক্ষিণ কোরিয়া থেকে আমদানি করা হয়েছিলো।
বিবরণ
পারমাণবিক চুল্লীটি পারমাণবিক বিজ্ঞান ও প্রযুক্তি গবেষণা কেন্দ্র হিসেবে সারাদেশে বিখ্যাত হয়ে ওঠে। এর ফলে জর্দানের আসন্ন প্রজন্মের শিক্ষার্থীদের জন্য পারমাণবিক প্রকৌশলী ও বিজ্ঞান বিষয়ক পড়াশোনার দ্বার উন্মোচিত হয়। এই চুল্লী এবং সংশ্লিষ্ট ব্যবস্থা নকশা করা, নির্মাণ ও পরিচালনা করা হয় মূলতঃ শিক্ষা ও প্রশিক্ষণ কার্যক্রমের জন্য। এছাড়া পারমাণবিক প্রকৌশল, পারমাণবিক চুল্লী অপারেশন ফরেনসিক বিশ্লেষণ, চিকিৎসার জন্য রেডিওস্টোপি উৎপাদন, শিল্প-কল-কারখানায় ব্যবহার, নিউট্রন রশ্মি ব্যবহারসহ অধ্বংসাত্মক পরীক্ষা ও নিউট্রন বিজ্ঞানের প্রয়োগে ব্যবহার করা হয়।
গবেষণা চুল্লীটি জাতীয় ও আন্তর্জাতিক ভাবে প্রশংসিত হয়েছে। একটি কোরীয় পারমাণবিক নিরাপত্তা বিষয়ক একটি কমিশন এর পর্যবেক্ষণ করে এবং তারা এর প্রশংসা করে।
ব্যান্ড বাজা বারাত
ব্যান্ড বাজা বারাত হচ্ছে ২০১০ সালে মুক্তিপ্রাপ্ত একটি বলিউড চলচ্চিত্র যেটিতে রণবীর সিং এবং অনুষ্কা শর্মা মুখ্য ভূমিকায় অভিনয় করেন। যশ রাজ ফিল্মসের ব্যানারে এই চলচ্চিত্রটির পরিচালক ছিলেন মনিষ শর্মা, মনিষ পরিচালিত এটিই প্রথম চলচ্চিত্র ছিলো। চলচ্চিত্রটির কাহিনী বিয়ের অনুষ্ঠান আয়োজন নিয়ে। ২০১০ সালের ১০ ডিসেম্বর চলচ্চিত্রটি মুক্তি পায়।
২০১০ সালের ডিসেম্বর মাসে অনিল কাপুর অভিনীত 'নো প্রবলেম' (১০ তারিখ) এবং অক্ষয় কুমারের 'তিস মার খান' (২৪ ডিসেম্বর) মুক্তি পায়, এই দুটি চলচ্চিত্রের সঙ্গে লড়াই করে ব্যান্ড বাজা বারাত ব্যবসাসফল হয়েছিলো। নতুন নায়ক রণবীর সিং দর্শকের মনে জায়গা করে নেন তার ভালো অভিনয় দ্বারা। চলচ্চিত্রটি আহা কল্যাণম নামে তামিল ভাষায় তৈরি করা হয়েছিলো যশ রাজ ফিল্মসের ব্যানারেই, ওখানে শর্মার জায়গায় বাণী কাপুর এবং রণবীরের জায়গায় তেলুগু অভিনেতা ননী অভিনয় করেন। ২০১৪ সালের ২১শে ফেব্রুয়ারি তামিল সংস্করণটি মুক্তি পায়।
জর্দান জার্নাল অব মেকানিক্যাল অ্যান্ড ইন্ডাস্ট্রিয়াল ইঞ্জিনিয়ারিং
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং হলো একটি পিয়ার রিভিউ বৈজ্ঞানিক সাময়িকী, যা হাশিমিয়া বিশ্ববিদ্যালয় এবং উচ্চ শিক্ষা ও বৈজ্ঞানিক গবেষণা মন্ত্রণালয় (জর্দান) প্রকাশ করে। ২০০৭ সালে সাময়িকীটি প্রতিষ্ঠিত হয়। এখানে ইঞ্জিনিয়ারিং এর বিভিন্ন ক্ষেত্র, গণনীয় তরল গতিবিদ্যা, তাপগতিবিদ্যা, মেকাট্রনিক্স, নবায়নযোগ্য শক্তি ইত্যাদি বিষয় নিয়ে আলোচনা করা হয়। সাময়িকীর গ্রন্থসূচী ও অঙ্গসজ্জা স্কোপাসে করা হয়। সাময়িকীটি বছরে চারটি সংস্করণ প্রকাশ করে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীর উদ্ধৃতি সংখ্যা এখন পর্যন্ত ১১টি।
লক্ষ ও উদ্দেশ্য
মেকানিক্যাল ও ইন্ডাস্ট্রিয়াল ইঞ্জিনিয়ারিং এর ক্ষেত্র ছাড়াও প্রাসঙ্গিক বিভিন্ন বিষয়ে আন্তর্জাতিক ভাবে সমাদৃত এবং তথ্যবহুল একটি সাময়িকী প্রকাশের উদ্দেশ্য নিয়ে এর যাত্রা শুরু হয়। এর লক্ষ্য হলো বিভিন্ন বিষয়ে সহজপাঠ্য ও মূল্যবান তথ্যসমৃদ্ধ নিবন্ধ প্রকাশ করা, যা উক্ত বিষয়ে সাময়িকীটি তথ্যসূত্র হিসেবে ব্যবহৃত হতে পারে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীটি ইংরেজি ভাষায় প্রকাশ করা হয় যেন বিশ্বব্যাপী এর পাঠক মহল উপকৃত হয়। শুধুমাত্র জর্দান নয়, বরং সারা পৃথিবীর চলমান বৈজ্ঞানিক সমস্যা আলোচনা, গবেষণা ইত্যাদি বিবেচনায় রেখে সাময়িকীটি প্রকাশিত হয়।
লেখা জমা
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এ দুইভাবে লেখা জমা দেওয়া যায়। অনলাইনে জমা দিতে হলে মূল লেখাটি ইমেইল করে প্রধান সম্পাদকের নিকট পাঠাতে হয়। অথবা ডাক যোগে পাঠাতে চাইলে মূল পান্ডুলিপিসহ এর ৩টি অতিরিক্ত কপি সমাপদককে পাঠাতে হবে। উক্ত বিষয়ে দক্ষ ব্যক্তিদের মাধ্যমে যাচাই-বাছাই এর পর লেখাটি সাময়িকীতে প্রকাশিত হয়। এখানে শুধুমাত্র নিজের গবেষণা কর্ম লিখিত আকারে জমা দেয়া যাবে। তবে একই সাথে কয়েকজনের মিলিত গবেষণা পত্রও প্রকাশ করা যাবে। তবে প্রকাশের পুর্বে অবশ্যই কপিরাইট চুক্তিতে সই করতে হয়। এতে করে লেখক কপিরাইট বিষয়ক বেশ কিছু সুবিধা পেয়ে থাকেন।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীতে লেখা প্রকাশের জন্য কোন অর্থ পরিশোধ করতে হয়না।
মণিরামপুর উপজেলা
মণিরামপুর বাংলাদেশের যশোর জেলার অন্তর্গত একটি উপজেলা। জনশ্রুতি আছে রাজা সীতারাম রায়ের উকিল মুণিরাম রায়ের নাম ধরে জনপদের নাম হয়েছে মণিরামপুর। ঊনবিংশ শতকের প্রথম দশকে চাঁচড়া রাজবাড়ীর জনৈক মহিলা এখানে একটি মস্তবড় পুকুর খনন করেন। আজও তা কালের স্বাক্ষী হয়ে আছে।
সংক্ষিপ্ত ইতিহাস
মণিরামপুর উপজেলা হরিহর নদীর তীরে অবস্থিত ।
জনশ্রুতি আছে যে, রাজা সীতারাম রায়ের আইনজীবী মুনিরাম রায়ের নামানুসারে মণিরামপুর উপজেলার নামকরণ করা হয়েছিল।চাঁচড়া ব্যাসিলিকা (রাজা প্রাসাদ) এর কিছু মহিলা এখানে একটি বড় পুকুর খনন করেছিলেন যা এখনও কালের সাক্ষী হয়ে দাঁড়িয়ে আছে। এটি উনবিংশ শতাব্দীর প্রথম দশকে খনন করা হয়। রাজারা ত্রিমোহনী সংযোগ সড়কে মণিরামপুর থেকে রাজগঞ্জ পর্যন্ত নয় কিলোমিটার সড়ক নির্মাণ করেন। মণিরামপুর ১৭৮৫ সাল থেকে পরিচিত। মণিরামপুরের প্রথম নির্বাচিত চেয়ারম্যান ছিলেন মোঃ লুৎফর রহমান এবং প্রথম নির্বাহী কর্মকর্তা (টিএনও/ইউএনও) ছিলেন মোঃ এসএম মিজানুর রহমান।
১৯৭১ এর সময়
১৯৭১ সালের ২৩ অক্টোবর চিনাটোলা গ্রামের কবি ও ঢাকা বিশ্ববিদ্যালয়ের অধ্যাপক মুহাম্মদ মনিরুজ্জামানের ছোট ভাই শহীদ আসাদুজ্জামান আসাদকে হত্যা করা হয়।তাকে চিনাটোলার হরিহর নদীর তীরে চিনাটোলা ব্রিজের কাছে সমাহিত করা হয়।শুধু আসাদ নয়, সিরাজুল ইসলাম শান্তি, মশিকুর রহমান তোজো, আহসান উদ্দিন খান মানিক, ফজলুর রহমান ফজলুকেও একই স্থানে একই সময়ে হত্যা করা হয় এবং তাদের সবাইকে একসঙ্গে কবরে দাফন করা হয়।
তারা ঘনিষ্ঠ বন্ধু ও রাজনৈতিক দলের নেতা ছিলেন।তাদের একসঙ্গে গ্রেফতার করা হয়, একসঙ্গে হত্যা করা হয় এবং একসঙ্গে কবর দেওয়া হয়। মণিরামপুরের খানপুরের শহীদ আকরাম মণিরামপুরের জুরানপুরের নিহত হন। মুক্তিযুদ্ধের স্মৃতিচিহ্ন হিসেবে এ উপজেলায় রয়েছে ‘শহীদ আকরাম সড়ক’। তাছাড়া উপজেলায় আছে কেন্দ্রীয় শহীদ মিনার।
১৯৭১ সালের মুক্তিযুদ্ধ
স্মৃতিসৌধ:
প্রশাসনিক এলাকা
এর আয়তন ৪৪৪.৭৩ বর্গ কিলোমিটার (১৭১.৭৩ বর্গমাইল)। উত্তরে যশোর সদর উপজেলা, দক্ষিণে কেশবপুর উপজেলা ও খুলনা জেলার ডুমুরিয়া উপজেলা, পূর্বে অভয়নগর উপজেলা, পশ্চিমে সাতক্ষীরা জেলার কলারোয়া উপজেলা ও ঝিকরগাছা উপজেলা। এখানকার প্রধান নদ-নদী সমুহ: হরিহর, মুক্তেশ্বরী এবং কপোতাক্ষ।
প্রশাসনিক অবকাঠামো
১৫ এপ্রিল ১৯৮৩ সালে মণিরামপুর থানাকে উপজেলায় উন্নীত করা হয়। ১টি পৌরসভা, ৯টি ওয়ার্ড, ১৭টি ইউনিয়ন পরিষদ, ২৪৬টি মৌজা এবং ২৪৯টি গ্রাম নিয়ে গঠিত এই উপজেলা। ইউনিয়নগুলো হলো–
নির্বাচিত সংসদ সদস্য
এখনো পর্যন্ত খান টিপু সুলতান হলেন মণিরামপুর থেকে সর্বাধিকবার নির্বাচিত সংসদ সদস্য।
উপজেলা পরিষদের নির্বাচিত চেয়ারম্যান
মণিরামপুর পৌরসভার বর্তমান মেয়র প্রিন্সিপাল আলহাজ কাজী মাহমুদুল হাসান। (দায়িত্বরত)
উপজেলা নির্বাহী কর্মকর্তা শরৎ চন্দ্র মজুমদার (১৯৫৫-৫৮) এবং ধর্মীয় বিষয়ক প্রতিমন্ত্রী মুফতি ওয়াক্কাস এরশাদ সরকারের অধীনে দায়িত্ব পালন করেছেন।
বর্তমানে মানিরামপুর (যশোর-০৫) সংসদীয় আসনের মাননীয় সংসদ সদস্য, স্থানীয় সরকার, পল্লী উন্নয়ন ও সমবায় মন্ত্রণালয় প্রতিমন্ত্রী স্বপন ভট্টাচার্য (এমপি) দায়িত্ব পালন করছেন।
জনসংখ্যা
মোট জনসংখ্যা প্রায় ৩ লক্ষ ৩০ হাজার। এর মধ্যে পুরুষ ৫০.১ শতাংশ এবং মহিলা ৪৯.৯ শতাংশ। মুসলমান ৭৯.২ শতাংশ, হিন্দু ২০.৬২ শতাংশ এবং অন্যান্য ৫.১৮ শতাংশ। গড় সাক্ষরতা ২৮.৯ শতাংশ। যার মধ্যে শতকরা ৩৭.২জন পুরুষ এবং ২০.৬ জন মহিলা।
রাস্তাঘাট ও যানবাহন
পাকা রাস্তা ৪৪ কি: মি:, আধা পাকা ৩২ কি:মি: এবং কাঁচা রাস্তা ৭৮৬ কি: মি:।
গরুর গাড়ি, ঘোড়ার গাড়ি, হেলিকাপ্টার ( যাত্রী বাহক সাইকেল) এবং পালকি হলো এ অঞ্চলের ঐতিহাসিক যানবাহন। এ ধরনের পরিবহন হয় বিলুপ্ত অথবা প্রায় বিলুপ্ত।
এছাড়া আধুনিক যানবাহন যেমন– বাস, মিনিবাস, মাইক্রোবাস, ইজিবাইক, রিকশা-ভ্যান, টেম্পু, করিমন, টেকার, নসিমন, আলমসাধু এবং ইজিভ্যান ইজি রিকশা সহ অন্যান্য সাধারণ যানবহন মণিরামপুরে চলমান।
স্থানীয় সংগঠন
অভেদ রক্তদান সংস্থা, প্রত্যয় সমাজ উন্নয়নমূলক সংগঠন, সত্যসন্ধ, কণ্ঠশীলন, উচ্চারণ শিল্পী সংসদ, মণিরামপুর শিল্পী গোষ্ঠি, টুনিয়াঘরা মানবকল্যাণ সংঘ।
স্থানীয় উৎসব
মণিরামপুর শিল্পী গোষ্ঠির আয়োজনে ২০০০ সাল থেকে নিয়মিত বৈশাখী মাসে মণিরামপুর সরকারি উচ্চ বিদ্যালয় প্রাঙ্গণে বইমেলা অনুষ্ঠিত হয়ে থাকে। এছাড়াও স্থানীয়ভাবে কৃষি মেলা এবং বৃক্ষ ও ফলজ মেলা হয়ে থাকে যা অতিশয় দৃষ্টিনন্দন। অত্যন্ত যাকজমকের সাথে এখানে পূজা-পার্বণ উদযাপিত হয়। মশিয়াহাটির মন্দির প্রাঙ্গণ এর দুর্গাপূজা এবং কপালিয়ার মহামায়া পূজা (গাউটে মেলা) বিশেষভাবে উল্লেখযোগ্য। তাছাড়া ঝাঁপা বাঁওড়ে অনুষ্ঠিত নৌকাবাইচ প্রতিযোগিতা অতি মনোরম।
শিক্ষা
কলেজের সংখ্যা ১১টি, উচ্চ বিদ্যালয়ের সংখ্যা ৭৭টি, নিম্ন মাধ্যমিক বিদ্যায়ের সংখ্যা ৩৭টি, মাদ্রাসার সংখ্যা ১৬৩টি, সরকারী প্রাথমিক বিদ্যালয়ের সংখ্যা ১২০টি এবং বেসরকারী প্রাথমিক বিদ্যালয়ের সংখ্যা ১৪৬ টি। শিক্ষা প্রতিষ্ঠানের মধ্যে মণিরামপুর সরকারি উচ্চ বিদ্যালয়, মণিরামপুর সরকারী বালিকা উচ্চ বিদ্যালয় বিশেষভাবে উল্লেখযোগ্য।
অর্থনীতি
মণিরামপুরে মানুষের জীবিকা প্রধানত কৃষিনির্ভর। এখানে কৃষিতে ৪৫.৬%, কৃষি শ্রমিক হিসেবে ২৮.৩৬%, পরিবহনে ২.৪৪%, দিন মজুর হিসেবে ১.৯৯%, ব্যবসা বাণিজ্যে ৯.৫১%, চাকুরীতে ৩.৯৪%, শিল্পে ২% এবং অন্যান্য পেশাতে ৬.১৬% মানুষ নিয়োজিত।
এ অঞ্চলে উৎপাদিত প্রধান শস্য হলো ধান, পাট, আলু, সরিষা ও ঋতুকালীন তরিতরকারি। মোট আবাদি জমির পরিমাণ ১,০৯,৮৯৪ একর। বিলুপ্ত অথবা প্রায় বিলুপ্ত ফসলের মধ্যে রয়েছে মসীনা, নীল, এবং অরহর। এখানে প্রচুর পরিমাণে আম, কাঁঠাল, পেঁপে এবং কলা সহ অন্যান্য ঋতুকালীন ফল পাওয়া যায়। শিল্প প্রধান অঞ্চল না হলেও মণিরামপুর উপজেলায় কয়েকটি চাউল কল, আটা কল ও বরফ কল আছে। কুঠির শিল্প যেমন– তাঁত, স্বর্ণকার, কামার, কুম্ভকার, মাটির কাজ, দর্জি এবং ওয়েল্ডিং-ও অর্থনৈতিক ক্ষেত্রে অবদান রাখে।
শিল্প ও সংস্কৃতি
মণিরামপুর উপজেলার সাংস্কৃতিক সংগঠনগুলির মধ্যে রয়েছে – স্থানীয় গ্রন্থাগার, কবিতা ও সাহিত্য ক্লাব, সঙ্গীত-নাটক-চারুকলা ক্লাব এবং একাডেমি, সাংস্কৃতিক কর্মকাণ্ড কেন্দ্র।এর মধ্যে উল্লেখযোগ্য হল মণিরামপুর পাবলিক লাইব্রেরি, উদীচী, মণিরামপুর শিল্পী গোষ্ঠি এবং মশিয়াহাটি থিয়েটার।
জো হার্ডস্টাফ (ক্রিকেটার, জন্ম ১৮৮২)
যোসেফ হার্ডস্টাফ (Joe Hardstaff; জন্ম: ৯ নভেম্বর, ১৮৮২ - মৃত্যু: ২ এপ্রিল, ১৯৪৭) নটিংহ্যামশায়ারের কির্কবি-ইন-অ্যাশফিল্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯০৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন জো হার্ডস্টাফ।
একসময়কার উদীয়মান ক্রিকেটার জো হার্ডস্টাফ জুনিয়রও যোসেফ (জো) নামে পরিচিত ছিলেন। সচরাচর তিনি জো হার্ডস্টাফ সিনিয়র নামে পরিচিতি পান।
প্রথম-শ্রেণীর ক্রিকেট
১৯০২ থেকে ১৯২৪ সাল পর্যন্ত নটিংহ্যামশায়ারের পক্ষে প্রথম-শ্রেণীর ক্রিকেট জীবন চলমান ছিল। প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত নটস দলের মধ্যমণি ছিলেন তিনি।
টেস্ট ক্রিকেট
সমগ্র খেলোয়াড়ী জীবনে পাঁচটি টেস্টে অংশগ্রহণের সুযোগ পান জো হার্ডস্টাফ। ১৩ ডিসেম্বর, ১৯০৭ তারিখে টেস্ট ক্রিকেটে অভিষেক ঘটে জো হার্ডস্টাফের।
১৯০৭-০৮ মৌসুমে অস্ট্রেলিয়া সফরের জন্য মনোনীত হন। ইংরেজ দলের নেতৃত্বে ছিলেন ক্লাবের অধিনায়ক আর্থার জোন্স। ঐ সফরে হার্ডস্টাফ ব্যাপক সফলতা পান। প্রথম-শ্রেণীর খেলাগুলোয় অন্য যে-কোন খেলোয়াড়ের তুলনায় অধিক রান তুলেন। টেস্ট খেলায় জর্জ গান ও জ্যাক হবসের পর তৃতীয় স্থানে ছিলেন।
তার ক্রীড়াশৈলী তেমন আহামরি না হলেও সাতবার ইংরেজ ক্রিকেটে সহস্রাধিক রান সংগ্রহ করেছেন। আরও একবার বিদেশ সফরের জন্য মনোনীত হন। ১৯১১ সাল বাদে গড়ের দিক দিয়ে খুব কমই শীর্ষস্থানীয় ব্যাটসম্যানের মর্যাদা পেয়েছেন। বিষ্ময়করভাবে ১৯১০ সালে লর্ডসে প্লেয়ার্সের সদস্যরূপে জেন্টলম্যানের বিপক্ষে খেলেন। ওভালে তিনবার প্লেয়ার্সের পক্ষে খেলেছেন।
অবসর
খেলোয়াড়ী জীবনের শুরুতে ও খেলা থেকে অবসর নেয়ার পর এমসিসি’র কর্মকর্তার দায়িত্ব পালন করেছেন। অবসর নেয়ার পর মাঝেমধ্যেই এমসিসি’র পক্ষে খেলতেন ও প্রথম-শ্রেণীর খেলায় আম্পায়ারের দায়িত্বে ছিলেন। ২১ টেস্টে আম্পায়ার হিসেবে খেলা পরিচালনা করেছেন। তবে, স্বীয় পুত্র জো হার্ডস্টাফ জুনিয়রের ইংল্যান্ড দলে অন্তর্ভূক্তির ফলে ১৯৩০-এর দশকের মাঝামাঝি সময় পর্যন্ত আন্তর্জাতিক স্তরে তার অংশগ্রহণ সীমিত হয়ে আসে।
২ এপ্রিল, ১৯৪৭ তারিখে ৬৫ বছর বয়সে জো হার্ডস্টাফের দেহাবসান ঘটে।
খোকসা উপজেলা
খোকসা উপজেলা বাংলাদেশের কুষ্টিয়া জেলার একটি প্রশাসনিক এলাকা।
অবস্থান ও আয়তন
উত্তরে কুমারখালী উপজেলা ও পাবনা সদর উপজেলা, দক্ষিণে ঝিনাইদহ জেলার শৈলকুপা উপজেলা, পূর্বে রাজবাড়ী জেলার পাংশা উপজেলা, পশ্চিমে কুমারখালী উপজেলা।
নাম করণের ইতিহাস
খোকসা নামের উৎপত্তি কোথা থেকে তার সঠিক কোন ইতিহাস এখন পর্যন্ত পাওয়া যায়নি। তবে যতদুর শোনা যায় খোকা শাহ নামের এক সাধকের নাম থেকে খোকসা নামের উৎপত্তি হয়েছে। আবার কারও কারও মতে খোকসা নামক গাছের থেকে খোকসা নামের উৎপত্তি। তবে এ এলাকা থেকে এ গাছ অনেক আগেই বিলুপ্ত হলেও বর্তমান রংপুর অঞ্চলের কিছু কিছু এলাকায় খোকসা নামক গাছ এখনও আছে বলে তথ্য পাওয়া গেছে।
নদ-নদী
খোকসা উপজেলায় ২টি নদী রয়েছে। নদী ২টি হচ্ছে গড়াই নদী ও সিরাজপুর হাওর নদী।
প্রশাসনিক এলাকা
খোকসা উপজেলায় ৯টি ইউনিয়ন রয়েছে; এগুলো হলোঃ
জনসংখ্যার উপাত্ত
জনসংখ্যা  ১,৩৪,০১১ জন (প্রায়), পুরুষ ৬৯,৬৮৬  জন (প্রায়), মহিলা  ৬৪,৩২৫  জন (প্রায়)।
অর্থনীতি
প্রধানত কৃষি অর্থনীতি ছাড়াও তাত শিল্প, মৃৎ শিল্প, বয়ন শিল্প, এবং ছোট ও মাঝারি শিল্প-প্রতিষ্ঠান রয়েছে।
যোগাযোগ ব্যবস্থা
পাকা রাস্তা 	 	১২৭.৪৭  কি.মি., অর্ধ পাকা রাস্তা 	 	৭.৫২  কি.মি., কাঁচা রাস্তা 	 	১৩৮.০২ কি.মি.।
দর্শনীয় স্থান ও স্থাপনা
খোকসা কালী পূজা মন্দির, খোকসা। জেরিয়াট্রিক ওয়েলফেয়ার ফাউন্ডেশন। ইউটিউব ভিলেজ। লাল তেতুলের গাছ। ফুলবাড়িয়া পুরাতন মঠ, ফুলবাড়িয়া। আলাউদ্দিন শেখ এর বাঁশ বাগান, জয়ন্তী হাজরা। হেকি দেওয়ান ও বাগী দেওয়ান এর মাজার শরিফ, উথলী। বিঃ মির্জাপুর মাছের হ্যাচারী। হাওয়া ভবন খোকসা, ইছামতী নদী
মিকি রুর্ক
ফিলিপ আন্দ্রে "মিকি" রুর্ক জুনিয়র (Philip Andre "Mickey" Rourke Jr., ; জন্ম: ১৬ সেপ্টেম্বর ১৯৫২) হলেন একজন মার্কিন অভিনেতা ও চিত্রনাট্যকার। পাশাপাশি তিনি একজন অবসরপ্রাপ্ত মুষ্টিযোদ্ধা। তিনি সাধারণত নাট্য, মারপিঠ ও থ্রিলার চলচ্চিত্রে শ্রেষ্ঠাংশে অভিনয় করে থাকেন।
২০০৫ সালে রুর্ক মূলধারার হলিউড চলচ্চিত্রে ফিরে আসেন এবং নব্য নোয়া মারপিঠধর্মী থ্রিলার চলচ্চিত্র সিন সিটি-তে প্রধান চরিত্রে অভিনয় করে একাধিক সমালোচনামূলক পুরস্কার জয়লাভ করেন। ২০০৮ সালে দ্য রেসলার চলচ্চিত্রে অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। পরবর্তীকালে তিনি সাতটি ব্যবসাসফল চলচ্চিত্রে কাজ করেন, তন্মধ্যে রয়েছে ২০১০ সালের আয়রন ম্যান টু ও দ্য এক্সপান্ডেবলস্‌ এবং ২০১১ সালের ইমমর্টালস্‌।
প্রারম্ভিক জীবন
ফিলিপ আন্দ্রে রুর্ক জুনিয়র ১৯৫২ সালের ১৬ই সেপ্টেম্বর নিউ ইয়র্কের শেনেক্টাডিতে জন্মগ্রহণ করেন। তার পিতা ফিলিপ আন্দ্রে রুর্ক সিনিয়র এবং মাতা অ্যানেট (প্রদত্ত নাম: ক্যামেরন)। তার পিতা আইরিশ ও জার্মান বংশোদ্ভূত এবং মাতা স্কটিশ, ফরাসি, ইংরেজ ও জার্মান বংশোদ্ভূত ছিলেন। তিনি রোমান ক্যাথলিক ধর্মাবলম্বী হিসেবে বেড়ে ওঠেন এবং এই বিশ্বাস আঁকড়ে রাখেন। তার পিতা অ্যামেচার বড়ি বিল্ডার ছিলেন। রুর্কের যখন ছয় বছর বয়স, তখন তার পিতা তাদের ছেড়ে চলে যান। পিতামাতার বিবাহবিচ্ছেদের পর তার মাতা মিয়ামির সৈকত পুলিশ কর্মকর্তা ও পূর্ব থেকে পাঁচ সন্তানের জনক ইউজিন আদ্দিসকে বিয়ে করেন। তার মায়ের বিয়ের পর রুর্ক তার ছোট ভাই জোয়ি ও বোন প্যাট্রিশিয়াকে নিয়ে দক্ষিণ ফ্লোরিডায় চলে যান। সেখানে তিনি ১৯৭১ সালে মিয়ামি বিচ সিনিয়র হাই স্কুল থেকে পাস করেন।
দৌলতপুর উপজেলা, কুষ্টিয়া
দৌলতপুর উপজেলা বাংলাদেশের কুষ্টিয়া জেলার একটি উপজেলা। এর সর্ব পূর্বের সীমান্তবর্তী গ্রাম মহিষকুন্ডি এবং সবথেকে পশ্চিমে রয়েছে আল্লাহরদর্গা
অবস্থান ও আয়তন
দৌলতপুর উপজেলা কুষ্টিয়া জেলার অধীনে একটি উপজেলা। দৌলতপুর উপজেলার আয়তন ৪৬১বর্গ কিলোমিটার। এর উত্তরে রাজশাহী জেলার বাঘা উপজেলা ও নাটোর জেলার লালপুর উপজেলা, দক্ষিণে মেহেরপুর জেলার গাংনী উপজেলা ও মিরপুর উপজেলা, পূর্বে ভেড়ামারা উপজেলা ও মিরপুর উপজেলা, পশ্চিমে ভারতের পশ্চিমবঙ্গ।
ইতিহাস
১৯৮৩ সালে দৌলতপুর থানাকে উপজেলা হিসেবে ঘোষণা করা হয়। ১৯৭১ সালের ৩রা ডিসেম্বর দৌলতপুরে মুক্তিবাহিনী ও পাক হানাদার বাহিনীর মধ্যে একটি লড়াই সংঘটিত হয়। এতে বহু লোক হতাহত হয়। দৌলতপুর উপজেলায় মুক্তিযুদ্ধের সময়কার ৬টি গণকবর রয়েছে। এছাড়া এখানে মুক্তিযুদ্ধের স্মরণে একটি সৌধ নির্মাণ করা হয়েছে। দৌলতপুর উপজেলায় মুক্তিযুদ্ধে শহীদদের নামে ১০ টি রাস্তার নামকরণ করা হয়েছে। শেরপুর নামক গ্রামে এই উপজেলার সব চেয়ে বড় যুদ্ধ সংঘটিত হয়। এই যুদ্ধে পাকিস্তান বাহিনী পরাজয় বরন করে।
নদ-নদী
দৌলতপুর উপজেলায় ২টি নদী রয়েছে। নদীগুলো হচ্ছে পদ্মা নদী ও মাথাভাঙ্গা নদী। এছাড়া হিশনা-ঝাঞ্চা নদী নামের আরো একটি নদী দৌলতপুর উপজেলার মাঝ দিয়ে প্রবাহিত হয়েছে।
ভাষা
দৌলতপুরে মানুষের মুখের ভাষা মিষ্টি ভাষা হিসেবে খুবই পরিচিত। এ অঞ্চলের মানুষের ভাষা অনেকাংশেই বাংলা প্রমিত ভাষার মতো।
উৎসব
এখানে ধর্ম বর্ণ মিলে মিশে ঈদ, পূজা পালন করা হয়।
খেলাধুলা
খেলাধুলায় কিছুটা পিছিয়ে আছে তবে আল্লারদর্গা বাজারের পাশে একটি স্টেডিয়াম নির্মাণাধীন আছে, শিঘ্রই নির্মাণ সম্পন্ন হবে , এতে এই অঞ্চলের খেলাধুলার উন্নতি হবে বলে আশা করা যায়।
প্রশাসনিক এলাকা
১৬১টি মৌজা ও ২৪২টি গ্রাম নিয়ে গঠিত দৌলতপুর উপজেলায় ১৪টি ইউনিয়ন রয়েছে।
জনসংখ্যার উপাত্ত
২০০১ সালের বাংলাদেশ আদমশুমারী অনুযায়ী দৌলতপুর উপজেলার জনসংখ্যা ৪,৪৩,৯৬০ জন। এর মধ্যে ৫১.৪২ শতাংশ পুরুষ ও বাকী ৪৮.৫৮ শতাংশ নারী। উপজেলার আঠারোর্ধ জনসংখ্যা ১,৭৮,৫৩৯ জন। এখানকার সাক্ষরতার হার ৬৫.৫% (৭+ বছর বয়সী) যেখানে জাতীয় পর্যায়ে সাক্ষরতার হার ৬২.৪%।
মোট জনসংখ্যার ৯৯.২৮% মুসলিম, ০.৬১৪% হিন্দু,০.১১৬% অন্যান্য ধর্মাবলম্বী। হিন্দু জনগোষ্ঠীর বেশিরভাগই সীমান্তবর্তী মহিষকুন্ডি-প্রাগপুর অঞ্চলে বসবাস করে। এখানে ১৬০ টি মসজিদ, ১ টি মন্দির ও ১ টি গির্জা রয়েছে।
স্বাস্থ্য
স্বাস্থ্য চিকিৎসা দিক দিয়ে কিছুটা পিছিয়ে, তবুও এখানে আছে ৫০ বেডের উপজেলা স্বাস্থ্য কমপ্লেস, এছাড়া আছে প্রতি ওয়ার্ডে একটি করে কমিওনিটি ক্লিনিক।
শিক্ষা
দৌলতপুর উপজেলার সাক্ষরতার হার ৬৭%; যার মধ্যে ৭৩% পুরুষ ও ৬১% মহিলা। এই উপজেলার রয়েছেঃ
উল্লেখযোগ্য শিক্ষা প্রতিষ্ঠান: দৌলতপুর কলেজ, মহিষকুন্ডি কলেজ, পিপলস কলেজ, হোসেনাবাদ টেকনিক্যাল স্কুল ও কলেজ, নুরুজ্জামান বিশ্বাস ডিগ্রী কলেজ, দৌলতপুর সরকারি পাইলট মডেল মাধ্যমিক বিদ্যালয়, দৌলতখালী মাধ্যমিক বিদ্যালয়। ফিলিপনগর মাধ্যমিক বিদ্যালয়, পিএসএস মাধ্যমিক বিদ্যালয়, বাহিরমাদি মাধ্যমিক বিদ্যালয়,ইসলামপুর মাধ্যমিক বিদ্যালয়, পূর্ব ফিলিপনগর দাখিল মাদ্রাসা, ফিলিপনগর মরিচা ডিগ্রী কলেজ।
কৃষি
দৌলতপুর উপজেলা তামাক চাষের জন্যে বিশ্ব বিখ্যাত। এখানে প্রচুর তামাক উৎপাদন হয় যা দেশের চাহিদা পুরণ করে বিদেশে রপ্তানি করা হয়। উল্লেখ্য, উপজেলার আমদহ, দীঘলকান্দি, দৌলতখালী, হরিণগাছি (পাইকপাড়া),পিয়ারপুর, রিফাইতপুর এলাকায় শতকরা‌ প্রায় শতভাগ জমিতে তামাক চাষ হয়। এছাড়া তারাগুনিয়া ও মথুরাপুর এলাকায় প্রচুর শাক-সবজি উৎপাদন হয়, যা স্থানীয় চাহিদা পুরণ করে ঢাকাসহ দেশের অন্যান্য অঞ্চলে পাঠানো হয়। তাছাড়া, ধান, পাট, চীনাবাদামও এ অঞ্চলে প্রচুর পরিমানে উৎপাদিত হয়।
দর্শনীয় স্থান ও স্থাপনা
এই উপজেলায় দর্শনীয় স্থান, ফিলিপনগর পদ্মার নদী পাড় । ফিলিপনগরের পদ্মা নদীর চর।নাসির সিগারেট ফ্যাক্টরি, রামকৃষ্ণপুর ইউনিয়ন সীমান্তে পদ্মা নদীর ব্লক ঘাট,হিসনা পাড় আর প্রাগপুর স্থল বন্দর দেখার মত স্থান।
প্রাচীন নিদর্শনাদি ও প্রত্নসম্পদ
হোসেনাবাদ রাজবাড়ী, মহিষকুন্ডি নীলকুঠি, রেফায়েতপুর জমিদার বাড়ি,ভাদুর আকরা,আবেদ মাঝির ঘাট,ইসলামপুর জিরো পয়েন্ট,ছালা বাবার দরবার, পাগলের মেলা সিরাজনগর।
ভেড়ামারা উপজেলা
ভেড়ামারা উপজেলা কুষ্টিয়া জেলার একটি প্রশাসনিক এলাকা।
অবস্থান ও আয়তন
ভেড়ামারা উপজেলার উত্তরে নাটোর জেলার লালপুর উপজেলা, দক্ষিণে মিরপুর উপজেলা, পূর্বে পাবনা জেলার ঈশ্বরদী উপজেলা, পশ্চিমে দৌলতপুর উপজেলা। ভেড়ামারা ২৪.০১৬৭° উত্তর ও ৮৮.৯৯১৭° পূর্বে অবস্থিত ও আয়তন ১৫৩.৭২ বর্গকিলোমিটার।
ইতিহাস
ভেড়ামারার নামকরণ নিয়ে তেমন কোন সুস্পষ্ট বক্তব্য পাওয়া যায়নি। তবে লোকমুখে প্রচলিত আছে অতীতে ভেড়ামারায় প্রচুর ভেড়া পালন করা হত।
ভৌগোলিক উপাত্ত
অত্র উপজেলার মৃত্তিকা স্তরে নমুনা বিশ্লেষণ করে দেখা যায় বালি পাতলা ও মোটা মিশানো পলি, কাঁদা, নূড়িও কাঁকড় মিশানো দো’আঁশ মাটি, আর মাত্র কয়েক জায়গায় রয়েছে এঁটেল মাটির প্রলেপ। অত্র উপজেলার মাটি প্রকৃতিগত ভাবে অত্যন্ত উর্বর এবং ফসল উপযোগী।
পদ্মা নদী ভেড়ামারা উপজেলার সীমানার উপর দিয়ে বয়ে চলেছে। ভেড়ামারা উপজেলায় ২টি নদী আছে; এগুলো হচ্ছেঃ [/wiki//wiki/%E0%A6%AA%E0%A6%A6%E0%A7%8D%E0%A6%AE%E0%A6%BE_%E0%A6%A8%E0%A6%A6%E0%A7%80?iorg_domain_internal=bn.m.wikipedia.org%3BAfo75PVy-QTkYeJE পদ্মা নদী] ও [/wiki//wiki/%E0%A6%B9%E0%A6%BF%E0%A6%B6%E0%A6%A8%E0%A6%BE-%E0%A6%9D%E0%A6%BE%E0%A6%9E%E0%A7%8D%E0%A6%9A%E0%A6%BE_%E0%A6%A8%E0%A6%A6%E0%A7%80?iorg_domain_internal=bn.m.wikipedia.org%3BAfo75PVy-QTkYeJE হিশনা-ঝাঞ্চা নদী]। মূল্যবান বালি এবং পদ্মা নদীর মাছ গুরুত্বপূর্ণ প্রাকৃতিক সম্পদ।
প্রশাসনিক এলাকা
৫৯টি মৌজা ও ৭৪টি গ্রাম নিয়ে গঠিত ভেড়ামারাতে ৬টি ইউনিয়ন রয়েছে; এগুলো হলোঃ চাঁদগ্রাম, জুনিয়াদহ,ধরমপুর, বাহিরচর, বাহাদুরপুর এবং মোকারিমপুর।
জনসংখ্যার উপাত্ত
ভেড়ামারা উপজেলার মোট জনসংখ্যা ১ লক্ষ ৭৫ হাজার ৪৮০ জন; এর মধ্যে পুরুষ রয়েছে ৯০ হাজার ৭০০ জন এবং মহিলা রয়েছে ৮৪ হাজার ৭৮০ জন॥
শিক্ষা
শিক্ষায় ভেড়ামারা কুষ্টিয়ার অন্যান্য উপজেলা থেকে যথেষ্ট এগিয়ে। এখানে আছে ৬০ টি সরকারি প্রাথমিক বিদ্যালয় যার মধ্যে ভেড়ামারা সাতবাড়ীয়া মডেল সপ্রাবি, ভেড়ামারা বোর্ড সপ্রাবি, বাহিরচর সপ্রাবি, জগশ্বর সপ্রাবি অন্যতম। আছে শতাধিক কিন্ডার গার্টেন স্কুল। ভেড়ামারায় আছে কুষ্টিয়ার অন্যতম সেরা মাধ্যমিক বিদ্যালয় ভেড়ামারা পাইলট উচ্চ বিদ্যালয় যা প্রতিষ্ঠিত হয় ১৯১৮ সালে। এছাড়াও আছে ভেড়ামারা পাইলট সরকারি বালিকা বিদ্যালয়,হালিমা বেগম একাডেমি,তাহের মাধ্যমিক বিদ্যালয়,হাজি আফসার মাধ্যমিক বালিকা বিদ্যালয়,বাহাদুরপুর মাধ্যমিক বিদ্যালয়,পি ডি বি স্কুল সহ আরও কয়েকটা ভালো মানের মাধ্যমিক বিদ্যালয়। কলেজ গুলোর মধ্যে আছে ভেড়ামারা সরকারি কলেজ,ভেড়ামারা সরকারি মহিলা কলেজ,আদর্শ ডিগ্রি কলেজ,বি জি এম কলেজ। গত কয়েক বছর ধরে ভেড়ামারা কলেজ এর শিক্ষার্থীরা উচ্চশিক্ষায় কৃতিত্বমুলক সাফল্য দেখাচ্ছে। ভেড়ামারা উপজেলার সর্বোচ্চ বিদ্যাপিঠ ও এই ভেড়ামারা কলেজ। . ভেড়ামারা পাইলট মডেল উচ্চ স্কুল  কুষ্টিয়ার একটি অন্যতম শিক্ষা প্রতিষ্ঠান।
কৃষি
এখানে প্রচুর কৃষিজ ফসল উৎপন্ন হয়। প্রধান ফসলের মধ্যে পাট, তামাক, আখ, ধান,গম উল্লেখযোগ্য। এছাড়াও ভূট্টা, মটর, মসুর, মাসকালাই, খেসারি,সরিষা ইত্যাদি ফসলও চাষ করা হয়। তাছাড়া এখানে উল্লেখযোগ্য হারে পান চাষ করা হয়।
অর্থনীতি
ভেড়ামারার অর্থনীতি কৃষিভিত্তিক।
দর্শনীয় স্থান ও স্থাপনা
thumbnail|লালনশাহ সেতু
নয়ডা ক্রিকেট স্টেডিয়াম
নয়ডা ক্রিকেট স্টেডিয়াম নয়ডা স্টেডিয়াম কমপ্লেক্স নামেও পরিচিত, এটি ভারতের নয়ডা শহরের একটি ক্রিকেট স্টেডিয়াম। এটি উত্তরপ্রদেশ রাজ্যের নয়ড়া শহরের সেক্টর-২১ -এ অবস্থিত। ২০১৭ সালের এপ্রিলের মধ্যে, খেলার মাঠ এবং স্টেডিয়ামের স্ট্যান্ডগুলি নির্মান করা সম্পূর্ণ হয়েছে, সাথে সাথে বসার ব্যবস্থা এবং মিডিয়া সুবিধাগুলিও সম্পন্ন হয়েছে।
দৌলতপুর থানা, খুলনা
দৌলতপুর থানা হলো বাংলাদেশের খুলনা বিভাগ এর মধ্যে অবস্থিত খুলনা জেলার একটি থানা।
ভৌগোলিক অবস্থান
দৌলতপুর অবস্থিত। এখানে পরিবার এর ১৭০৯৭ টি ইউনিট এবং মোট এলাকা ৭.৬৯ কিমি রয়েছে।
জনসংখ্যার উপাত্ত
১৯৯১ সালের বাংলাদেশ আদমশুমারি এর হিসাব অনুযায়ী দৌলতপুরে ৮১১৮৬ জনসংখ্যা রয়েছে। জনসংখ্যার গঠন অনুসারে পুরুষদের ৫৫% এবং নারী ৪৫% রয়েছে। এই উপজেলার আঠারো বছর বয়সের উপর পর্যন্ত জনসংখ্যা ৪৫৬৯১। দৌলতপুরের গড় গড় শিক্ষার হর ৬০.৪% এর উপরে (৭+ বছর বয়স পর্যন্ত) এবং জাতীয় গড় হার অনুসারে শিক্ষিতে হার ৩২.৪%।
প্রশাসনিক অবস্থান
দৌলতপুরে মোট ২টি ইউনিয়ন/ওয়ার্ড, ৩৭টি মৌজা/মহল্লা এবং ০টি গ্রাম রয়েছে।
সোনাডাঙ্গা থানা
সোনাডাঙ্গা থানা বাংলাদেশের খুলনা জেলার অন্তর্গত একটি উপজেলা।
সোনাডাঙ্গা উপজেলা উন্নত চিকিৎসার জন্য বিখ্যাত খুলনা মেডিকেল কলেজ হাসপাতাল (KMCH) ও গাজী মেডিকেল কলেজ রয়েছে। এছাড়া সোনাডাঙ্গা হেলথ কেয়ার রয়েছে।
সোনাডাঙ্গা থানার অন্তরগত আলিয়া মাদ্রাসা সমূহ :
অভ্যন্তরীণ ওয়ার্ড সমূহ ১৬,১৭,১৮,১৯,২৪,২৫,২৬ গুরুত্বপূর্ণ এলাকা: সোনাডাঙ্গা প্রথম আবাসিক সোনাডাঙ্গা দ্বিতীয় আবাসিক সোনাডাঙ্গা তৃতীয় আবাসিক হাফিজনগর করিমনগর হাসানবাগ ডাক্তারপাড়া বয়রা ক্রস রোড ময়লাপোতা নিউমার্কেট কেডিএ এপ্রোচ রোড মজিদ স্মরণী এম এ বারী রোড ঈদগাহ খুলনা মেডিকেল কলেজ সি এন্ড বি কলোনী আনিসনগর রায়েরমহল পুজাখোলা আদর্শপল্লী সবুজবাগ আল আমিন মহল্লা সিদ্দীকিয়া মহল্লা দারুস সালাম মহল্লা বানরগাতী খোরশেদনগর আরামবাগ বসুপাড়া পল্লীমঙ্গল হাজী ইসমাঈল রোড সোনার বাংলা গলি
কুষ্টিয়া সদর উপজেলা
কুষ্টিয়া সদর উপজেলা বাংলাদেশের কুষ্টিয়া জেলার একটি প্রশাসনিক এলাকা।
পটভূমি
কুষ্টিয়া সদর উপজেলা কুষ্টিয়া জেলার কেন্দ্র বিন্দুতে অবস্থিত। সৈয়দ মর্তুজা আলীর মতে কোষ্টা (পাট) থেকে কুষ্টিয়া নামকরণ হয়েছে। ১৯৪৮ সাল পর্যন্ত বর্তমান কুষ্টিয়া জেলার নাম নদীয়া ছিল। প্রশাসনিক অসুবিধার জন্য তৎকালীন জেলা ম্যাজিস্ট্রেট ও ইতিহাসবিদ সৈয়দ মর্তুজা আলী জেলা সদরের নামানুসারে বর্তমান কুষ্টিয়া জেলার নাম প্রচলন করেন। স্থায়ীভাবে লোক মুখে কুষ্টিয়াকে কুষ্টে বলে। ৬টি উপজেলা নিয়ে গঠিত কুষ্টিয়া জেলার সদর উপজেলাকে কেন্দ্র করে কুষ্টিয়া জেলার অতীত, বর্তমান, শিক্ষা, কৃষি, সংস্কৃতি, ইতিহাস, ঐতিহ্য, সংগ্রাম, রাজনীতি, শিল্প বাণিজ্যসহ সকল কর্মকান্ড পরিচালিত হয়ে আসছ
জনসংখ্যার উপাত্ত
২০১১ সালের আদমশুমারি অনুযায়ী কুষ্টিয়া সদর উপজেলার মোট জনসংখ্যা ৫,০২,২৫৫ জন। এর মধ্যে পুরুষ ২,৫৪,৪৯৯ এবং মহিলা ২,৪৮,৭৫৬ জন। মোট পরিবার ১,২০,০৮৭টি।
প্রশাসনিক এলাকা
কুষ্টিয়া সদর থানা গঠিত হয় ১৮২৩ সালে এবং থানাকে উপজেলায় রূপান্তর করা হয় ১৯৮৩ সালে। ১৯৬৯ সালে পৌরসভা গঠিত হয়। এ উপজেলায় ১টি পৌরসভা, ১৪টি ইউনিয়ন, ১১৬টি মৌজা ও ১৬৭টি গ্রাম রয়েছে।
স্বাস্থ্য
কুষ্টিয়া সদর উপজেলায় ১টি উপজেলা স্বাস্থ্য কমপ্লেক্স, ১৪টি উপজেলা স্বাস্থ্য ও পরিবার পরিকল্পনা কেন্দ্র, ১টি মাতৃসদন এবং শিশুসেবা কেন্দ্র, ১টি টিবি হাসপাতাল, ১টি ডায়াবেটিক কেন্দ্র ১, ১টি চক্ষু হাসপাতাল, ১টি শিশু হাসপাতাল ও ৫০টি ডায়াগনষ্টিক সেন্টার রয়েছে।